Riku Lätti is al vir `n paar jaar besig met Die Wasgoedlyn. `n Projek wat hy begin het omdat hy glo die mooiste en beste musiek word gemaak wanneer die kunstenaar op sy gemak is, sommer om `n braaivleisvuur, onder sy eie wasgoedlyn. Hy het begin om sy laptop saam te vat na enige en elke partytjie waarby hy en sy goeie vriende was. Bacchus Nel, Piet Botha, Ryno Velvet, Gert Vlok Nel, Willim Welsyn, ens. Daar het hy gewag totdat dit wat natuurlikste vir hulle kom gebeur: Die oomblik waar hulle saam musiek begin maak en JAM.
In Augustus het ons afgeskop met ons televisie dokumentêr reeks wat gaan oor die Joubert familie en hulle plaas Tweeling naby Bothaville in die Vrystaat. Hierdie projek is ‘n nuwe een vir ons omdat dit oor so ‘n lang tydperk strek, maar wat al die afgelope twee maande gebeur het maak ons baie opgewonde. Die area in die Vrystaat is beeldskoon in sy droogte in die winter en binnekort behoort hy te floreer van die somer reënval. Ons sien uit om dit met die wêreld te deel.